paragraph_text: mini|desno|200px|Jakov Osvajač Jakov I. Aragonski (katalonski: Jaume d'Aragó; španjolski: Jaime I de Aragón) poznat i kao Jakov Osvajač, rođen je u Montpellieru 2. veljače 1208. godine, a umro u Valenciji 27. srpnja 1276. godine. Bio je kralj Aragona i Valencije (1239. – 1276.) i Mallorce (1229. – 1276.), kao i grof od Barcelone i katalonski princ (1213. – 1276.) i gospodar Montpelliera (1219. – 1276.) Bio je sin Petra Katoličkog i Marije od Montpelliera.